
**Máte doma použitý kuchynský olej?**

**Odovzdajte ho priamo vo Vašej obci vo dvore za obecným úradom a vymeňte ho za**

**ocot/olej od 1. marca 2021**

Spoločnosť, ktorá tento odpad odoberá Vás odmení. Na výber je z dvoch možností:

* za každý celý liter odovzdaných použitých jedlých olejov dostanete OCOT v pomere 1:1 (starý/nový)
* za celých 6 litrov odovzdaných použitých jedlých olejov dostanete nový rastlinný OLEJ v pomere 6:1 (starý/nový)



***PREČO ZBIERAŤ POUŽITÝ KUCHYNSKÝ OLEJ?***

* chránite životné prostredie a zdroje pitnej vody
* ušetríte Vaše odpadové potrubia od zanesenia tukovými nánosmi, eliminujete zanášanie kanalizácie a výskyt hlodavcov
* olej vyliaty na pôdu poškodzuje pôdnu flóru a znižuje sa jej priepustnosť
* aj 1 kvapka použitého kuchynského oleja dokáže znečistiť niekoľko 1 000 l vody
* ušetríte produkciu emisií tým, že recykláciou odovzdaného použitého kuchynského oleja sa vyprodukuje biopalivo – bionafta bez potreby výroby novej suroviny na tento účel.

***AKÉ TYPY OLEJOV SA ZBERAJÚ?***

* všetky typy rastlinných olejov (slnečnicový, repkový, ľanový ...)
* kuchynské oleje po vyprážaní alebo fritovaní
* oleje slúžiace ako nálev potravín (sardinky, olivy, syry, sušené paradajky v oleji, ...)
* v žiadnom prípade **nie minerálne, motorové a iné odpadové oleje**!

***AKO NA TO?***

* po použití v kuchyni je treba olej nechať vychladnúť a následne zliať (do uzatvárateľnej plastovej fľaše, kanistre, bandasky do objemu maximálne 10 litrov)
* olej by nemal obsahovať hrubé nečistoty a kúsky potravín

**Naplnené fľaše/bandasky odovzdáte**

**KDE? V dvore za obecným úradom Vám po zaevidovaní Vášho mena a priezviska Vám pracovník obecného úradu vydá odmenu vo forme octu/oleja**

**KEDY? Pondelok 15:00 – 17:00 hod**

***ČO SA STANE S ODOVZDANÝM OLEJOM?***

* použitý kuchynský olej sa po spracovaní ekologicky premení na biopalivo – bionaftu
* bionafta šetrí naše životné prostredie a pomáha udržiavať motor Vášho auta v kondícii

Takto odovzdané kuchynské oleje sa rátajú do percenta vytriedenia vyprodukovaných odpadov v obci.

**Obec Vrádište**